**Fyraftensbesøg på Frederikshavn Affaldskraftvarmeværk**

**Kære medlemmer af MARTEC Maskinmesterklub!**

Hermed en invitation til et fyraftensbesøg på **Frederikshavn Affaldskraftvarmeværk**, der sørger for at skille sig af med byens affald, og forandre det til god varmeenergi for byens borgere.

Fyraftensmødet finder sted: **tirsdag den 12. maj 2015 kl. 17.00**, og vi mødes på adressen Vendsysselvej 201, 9900 Frederikshavn (for enden af Vendsysselvej).

**Program:**

Værket har en årsproduktion på ca. 16 GWh el og 227 TJ varme, og vi får en rundtur igennem værket, hvor vi følger affaldets vej fra affaldssiloen og igennem kedelen. Vi følger røgrensningen, spildevandsrensning, slaggebehandlingen, og så kigger vi ind til turbine og generator og slutter af i kontrolrummet.

Driftsmester, Orla Frederiksen, der er vores vært og rundviser, forventer at besøget varer **ca. 1 time**. Hvis vi bliver mange tilmeldte, vil det tage lidt længere tid. Hvis vi bliver flere end 15 deltagere, vil vi sandsynligvis blive delt i to hold, for at alle bedre kan høre og følge med i, hvad der bliver fortalt.

Tilmelding kan ske pr. mail ved svar på denne henvendelse, eller pr. tlf. til Arly på 30 31 02 23. Af hensyn til driftsmester, Orla Frederiksen, skal vi have jeres tilmelding **senest lørdag den 9. maj 2015**.

Vi glæder os til at se jer, og vi håber som sædvanlig på rigtig stor deltagelse til dette interessante arrangement.

På bestyrelsens vegne

**Med venlig hilsen**

**Arly Nielsen**

**MARTEC Maskinmesterklub**